श्रीरामदेव सेवादल ने निकाली रैली
भगवान द्वारकाधीश द्वारा कलयुग में श्रीरामदेव नाम रूप में लिए अवतार की महिमा जन-जन तक पहुंचाने रविवार सुबह 11 बजे नेहरु चौक से श्रीरामदेव सेवादल द्वारा वाहन रैली का आयोजन किया गया। रैली में शामिल दो पहिया और चार पहिया वाहनों पर बैठे श्रद्धालु हाथों में तख्तियां लेकर चल रहे थे। तख्तियों पर भगवान द्वारा दिए गए संदेश लिखे गए थे।
गुरुदेव पं. हरिनारायण पाठक के सानिध्य में निकाली गई करीब एक किलोमीटर लंबी यह वाहन रैली मिल रोड, मंडी प्रांगण, त्योंदा रोड, जयस्तंभ, स्टेशन, बैहलोट मार्ग, बरेठ रोड , हनुमान चौक, सावरकर चौक से सिरोंज चौराहा होती हुई बर्रीघाट मार्ग स्थित मंदिर परिसर में समाप्त हुई।
रैली के दौरान कई स्थानों पर गुरुदेव का तिलक किया गया। कई स्थानों पर पुष्प वर्षा की गई। धर्मसभा को अमित खरे, राजेश यादव, रघुनाथसिंह रघुवंशी, मनोज शर्मा, जितेंद्र नामदेव और सुरेंद्रसिंह दांगी ने संबोधित किया। कार्यक्रम का संचालन नंदगोपाल शर्मा ने किया। समापन पर प्रसाद वितरण किया गया।
दल का गठन पूरे प्रदेश में करने पर विचार
मंदिर परिसर में आयोजित धर्मसभा में भोपाल नगर निगम के पार्षद दिनेश यादव ने कहा कि द्वारकानाथ के अंश अवतार भगवान श्रीराम देव की महिमा को सेवादल जन-जन तक पहुंचाने का कार्य कर रहा है। वह सराहनीय है। भोपाल से आए कवि एनपी तिवारी ने कहा कि भगवान श्रीरामदेव सेवा दल का गठन पूरे प्रदेश में किया जाए। इससे भगवान नाम की महिमा घर- घर तक पहुंच सके।
श्रीरामदेव सेवा दल ने निकाली वाहन रैली।
धर्म
hin_Deva hin_Deva hin_Deva awa_Deva hin_Deva hin_Deva awa_Deva awa_Deva